 Rais Magufuli ametangaza rasmi leo, Jumamosi (Oktoba 12, 2019) kuhamia katika Mji Mkuu wa Dodoma katika ofisi za Ikulu zilizopo wilaya ya Chamwino alipotua baada ya ziara yake ya siku nane katika mikoa mitatu ikiwemo Katavi kukamilika leo. Rais Magufuli akijiandikisha katika daftari la kudumnu la wapiga kura wilayani Chamwino ametangaza kuhamia rasmi katika Ikulu ya Chamwino licha ya kuwa miundombinu yake bado haijakamilika. “Mimi nilikuwa Katavi, nimeamua kuja kujiandikisha nyumbani kwa sababu hapa ndio nyumbani kwangu, na nimeshakuja rasmi hapa, kwa hiyo kila siku tutakuwa tunaonana hapa, ndio maana nimeona nije nijiandikishe mimi pamoja na mke wangu” amesema Rais Magufuli. Aidha amewataka watanzania kuendelea kujitokeza katika vituo vya uborehsaji wa daftari la kudumu la wapoiga kura ili waweze kutumia haki yao ya kikatiba kuwachagua viongozi katika uchaguzi wa serikali za mita, unaotarajiwa kufanyika Novemba 24 mwaka huu.